पुराने समय में लोग खुले में शौच जाते थे तो अपने मल को खेत में मिट्टी से दबाकर आते थे इससे उत्तम ‘मल विनष्टीकरण’ का कोई अन्य ढंग नही हो सकता। इस क्रिया से मल की बदबू वातावरण में नही फैलती थी। पर मल मिट्टी के साथ मिलकर 24 घंटे में ही खाद बन जाता था, जिससे खेत की उत्पादन क्षमता बढ़ती थी। इसके अतिरिक्त आजकल शौचालय में जिन सीटों को हम बैठने के लिए प्रयोग करते हैं-उन्होंने हम सबको बीमार कर दिया है। घुटनों को मोडक़र बैठने से मलद्वार कहीं अधिक दबाव के साथ खुलता है-जिससे पेट साफ होने की संभावनाएं अधिक रहती हैं। जबकि जिन सीटों पर हम बैठकर आजकल मल त्याग करते हैं उन से मलद्वार पर अधिक दबाव न पडऩे से पेट ढंग से साफ नहीं होता। फलस्वरूप व्यक्ति पेट रोग और घुटनों के दर्द आदि का शिकार होता जा रहा है।